চিলি বিশ্ববিদ্যালয়
চিলি বিশ্ববিদ্যালয় () লাতিন আমেরিকার প্রাচীনতম বিশ্ববিদ্যালয়গুলির একটি। অনেক সময় এটিকে এর প্রতিষ্ঠাতা আন্দ্রেস বেলিওর সম্মানে "কাসা দে বেলিও" (Casa de Bello অর্থাৎ "বেলিওর বাড়ি") নামে ডাকা হয়। ১৮৪৩ সালের ১৭ই সেপ্টেম্বর চিলির রাজধানী সান্তিয়াগোতে বিশ্ববিদ্যালয়টির আনুষ্ঠানিক উদ্বোধন করা হয়।
এদুয়ার্দো ফ্রেই মোন্তাল্‌বা
তিনি শিক্ষা ও সমাজকল্যাণের সম্প্রসারণ, কৃষি সংস্কার, ও চিলির তামার খনিগুলির আংশিক জাতীয়করণের বিভিন্ন প্রকল্প শুরু করেন। চিলির তামার খনিগুলির মূল নিয়ন্ত্রণ তখন আমেরিকান কোম্পানিদের হাতে ছিল। কিন্তু তাঁর সংস্কার কাজগুলি রক্ষণশীলেরা পছন্দ করে নি। বামপন্থীরাও মুদ্রাস্ফীতি ও শ্রমিক অসন্তোষের ব্যাপারে তাঁর কাজকর্ম এবং সম্পদের কার্যকরী পুনর্বিতরণে তাঁর ব্যর্থতাকে সুনজরে দেখেনি। ফলে ১৯৭০ সালে বামপন্থী সালবাদোর আইয়েন্দে চিলির রাষ্ট্রপতি নির্বাচিত হন এবং মোন্তাল্‌বা রাজনীতি থেকে অবসর নেন।